laion/Wikipedia-Exotic huggingface dataset:
פיטסבורג קונדורס

פיטסבורג קונדורס (באנגלית: Pittsburgh Condors) הייתה קבוצת כדורסל מהעיר פיטסבורג, פנסילבניה, אשר שיחקה בליגת ה-ABA בין השנים 1967–1972. הוקמה בשם "פיטסבורג פייפרס", ובעונת 1969/1970 שיחקה במינסוטה בתור "מינסוטה פייפרס". בעונת 1967/1968 זכתה באליפות עונת הבכורה של ליגת ה-ABA. הקבוצה הוקמה בשנת 1967, בשם "פיטסבורג פייפרס", כאחת מ-11 הקבוצות המקוריות של ליגת ה-ABA. הפייפרס סיימו את עונת הבכורה של הליגה עם מאזן הניצחונות הטוב ביותר (54–24), וזכו בתואר האליפות לאחר שגברו בפלייאוף ה-ABA על אינדיאנה פייסרס (3–0), מינסוטה מאסקיז (4–1) וניו אורלינס באקנירס (4–3). כוכב הקבוצה באותה עונה היה קוני הוקינס, אשר הוביל את קלעי הליגה עם ממוצע של 26.8 נקודות למשחק, ולצדו בלטו ארט היימן וצ'ארלס ויליאמס. הוקינס זכה בפרס ה-MVP של הפלייאוף, לאחר שרשם במהלכו 29.9 נקודות, 12.3 ריבאונדים ו-4.6 אסיסטים בממוצע למשחק. על אף הזכייה באליפות, עבר המועדון בשנת 1968 למיניאפוליס שבמינסוטה, ושמו שוּנה ל"מינסוטה פייפרס". את עונתם היחידה במינסוטה סיימו הפייפרס במקום השמיני בליגה, והודחו מהפלייאוף כבר בסיבוב הראשון. בקיץ 1969 חזרה הקבוצה לפיטסבורג, ושנה לאחר מכן שינתה את שמה ל"פיטסבורג קונדורס". בין השנים 1969–1972 בלטו בפיטסבורג שחקני האולסטאר ג'ון בריסקר וג'ורג' תומפסון, אולם הקבוצה ניצחה בכ-36% בלבד ממשחקיה לאורך 3 העונות, ולא העפילה לשלב הפלייאוף. במהלך עונת 1971/1972 צנח ממוצע האוהדים באולם הקבוצה אל מתחת ל-1,000, ולאחר שהבעלים והליגה לא הצליחו להעביר את המועדון לעיר אחרת, התפרקה הקבוצה ביוני 1972. סיכום העונות של המועדון, באתר Basketball-reference.com פיטסבורג/מינסוטה פייפרס, באתר remembertheaba.com הסטטיסטיקות של הפייפרס בעונת 1967/1968, באתר basketball-reference.com פיטסבורג קונדורס, באתר remembertheaba.com
הצד של פטרוגרד

הצד של פטרוגרד (ברוסית: Петрогра́дская сторона) הוא אחד החלקים ההיסטוריים של העיר סנקט פטרבורג, הנמצא בגבולות המינהליים של ראיון פטרוגרד בעיר. לפני שינוי שמו על ידי ניקולאי השני מ"סנקט פטרבורג" ל"פטרוגרד" ב-18 (31) באוגוסט 1914, נקרא בשם "הצד של פטרבורג". זהו אחד מחמשת הצדדים של סנט פטרבורג, יחד עם הצד של האדמירליות, הצד של ויבורג, הצד של קאצנבסאיה (הממוקם בשפכו של נהר אוחטה) והצד של מוסקבה. הוא מורכב מכמה איים, שהגדולים שבהם: אי פטרוגרד אי הארנבים אי פטרובסקי אי המרפא האי קרסטובסקי אי באבן אי ילאגין האי הגדול ביותר בצד של פטרוגרד הוא "פטרוגרד" ובו שני רחובות ראשיים: שדרות אי האבן ושדרת בולשוי (הנמשכת אל תוך האי וסילי). מבין אתרי הציון החשובים הם גן החיות של לנינגרד, מתחם הספורט והקונצרטים יובילייני, ארמון התרבות לנסובייט. ישנם אנדרטאות ארכיטקטוניות רבות (כולל בעלות חשיבות פדרלית), כדוגמת מסגד העיר, אחוזת סרגיי ויטה, אחוזת קשסינסקאיה, מרחצאות טוצ'קוב, ביתו של פיוטר הראשון, קתדרלת הנסיך ולדימיר, הבית עם המגדלים, הליצאום של אלכסנדר, ההרכב האדריכלי של הכיכר האוסטרית ואתרים אחרים. מספר אוניברסיטאות ידועות נמצאות באי כולל האוניברסיטה הרפואית על שם פאבלוב, האקדמיה הצבאית לחלל על שם מוז'איסקי, חיל הצוערים הגדול על שם פיוטר הגדול ואחרים. ישנם כמה תיאטראות ועשרות מוזיאונים. גשר טוצ'קוב מחבר בין האי פטרוגרד לאי וסילי. באי הארנבים נמצא מבצר פטרופבלובסקיה, אחד המבנים הראשונים בעיר שקיבל את שמו לאחר בניית קתדרלת פטרופאבלסאקיה בה. המצודה שוכנת בכלא (כיום מוזיאון), צריפי חיל המצב העירוני, המטבעה (שעודנה פעילה), האנדרטה לפיוטר הראשון (שנעשתה על ידי הפסל שמיאקין) ואתרים נוספים. שני גשרי עץ מובילים אל האי, סמוך לאחד מהם מונחת אנדרטה לארנבת על בול עץ הבולט מתוך המים. שטח האי הוא 18 דונם, הוא מופרד מהצד של פטרוגרד על ידי מיצר קרונברקסקי ובו שוכן גם מעון המגורים של מושל סנקט פטרבורג. האי פטרובסקי ממוקם בין נהר ז'דנובקה למלאיה נייבה. בדרום האי נמצא אצטדיון פטרובסקי, לידו פארק פטרובסקי. אי המרפא ממוקם בצפון הצד של פטרוגרד ומשתרע מנחל קרפובקה ועד מלאיה נייבה ובולשאיה נייבה. באי נמצא הגן הבוטני של המכון הבוטני על שם קומארוב (בזמן פיוטר הראשון היה כאן גן מרפא וזו הסיבה שהאי קיבל את שמו), גן לופוחין, האקדמיה הכימית-פרמצבטית, האוניברסיטה האלקטרוטכנית, המכון לרפואה ניסיונית, מרכז הטלוויזיה של הערוץ החמישי (ברחוב צ'אפיגין 6) ומגדל הטלוויזיה. תמונות הצד של פטרוגרד עיתון "המחוז שלי": הצד של פטרוגרד מדריך לפטרבורג: הצד של פטרוגרד Пункт 1.2.2.7. "Санкт-Петербург — Открытый город: Петроградская сторона". אורכב מ-המקור ב-2006-10-11. נבדק ב-2007-12-30. "Карты Google". אורכב מ-המקור ב-2012-03-02. נבדק ב-2007-12-30.
ריצ'רד קאנט

ריצ'רד קאנט (באנגלית: Richard Cant; נולד בשנת 1964) הוא שחקן בריטי. קאנט נולד בדרטפורד שבאנגליה לשחקנית מרי גיבסון ולשחקן ומנחה הטלוויזיה בריאן קאנט. הוא הופיע פעמיים בסדרת המתח "רציחות במידסומר". ב-1997 שיחק בפרק הפיילוט "The Killings at Badger's Drift" בתפקיד הקברן דניס ריינברד, לצדה של אליזבת ספריגס שגילמה את אמו. ב-2006 גילם את בן דודו של דניס ריינברד, אליסטר גודינג, בפרק "Dead Letters". בפרק השני שיחק קאנט לצדו של ג'ייסון יוז, ששיחק בסדרה בתפקיד סמל בילוש בן ג'ונס. לפני כן הופיע קאנט עם יוז בפרק בסדרת הטלוויזיה "החיים האלה" של ערוץ BBC2, בתפקיד פיל חבר של וורן, הדמות שגילם יוז. עוד בטלוויזיה שיחק קאנט בסדרות הדרמה התקופתיות "העולם על פי מלמוט", ו"בית קדרות", בסדרה "תן לי תן לי" וב-"Gunpowder Treason and Plot". ב-2007 השתתף בפרק "Blink" בסדרה דוקטור הו. בתיאטרון עבד קאנט עם התיאטרון המלכותי הלאומי, הלהקה השייקספירית המלכותית, תיאטרון רויאל קורט, Cheek by Jowl, ושפילד קרוסיבל. קאנט ביים הצגות בבית הספר למשחק Arts Educational School of Acting, בהם "An Experiment With an Air Pump",‏ "Cause Celebre",‏ "Roberto Zucco", ו-"Don Juan Comes Back From The War". הוא הופיע בתפקיד פרידריך במחזה "סוס מלחמה" בתיאטרון ניו לונדון. סוס מלחמה (2012/13, בתיאטרון ניו לונדון) סלומה (Headlong) טרוילוס וקרסידה (Cheek by Jowl) סימבלין (Cheek by Jowl) The Country Wife (תיאטרון שפילד קרוסיבל) ריצ'רד קאנט, במסד הנתונים הקולנועיים IMDb (באנגלית) "The Brian Cant Interview". נבדק ב-2009-01-23. "Doctor Who - Blink, (from 'Eye of Horus')". נבדק ב-2009-01-25.
בוצ'ה

האם התכוונתם ל... בּוּצָ'ה – מונח המשמש בעיקר לתיאור זהות לסבית גברית, ראו בּוּצָ'ה ופֶמִית בּוּצָ'ה (עיר) – עיר במחוז קייב, אוקראינה בּוּצֵ'ה (סרט) – סרט טלוויזיה ישראלי משנת 1992 המבוסס על ספרו של יוסף בר יוסף "אֵל בּוֹצֶ'ה" – כינויו של ריקרדו בּוֹצִ'ינִי (יליד 1954), כדורגלן עבר ארגנטינאי בּוֹצָ'ה (משחק כדור) (Boccia) – משחק כדור פאראלימפי, דומה למשחק הבַּאצִ'י (Bocce) בַּאצִ'י (משחק כדור) (אנ') (Bocce) – משחק כדור, דומה למשחק הבּוֹצָ'ה בּוּצְ'יֵה (כפר) (אנ') (Bučje) – כפר בקרואטיה
Surrealistic Pillow

Surrealistic Pillow (בתרגום חופשי: כרית סוריאליסטית) הוא אלבום האולפן השני של להקת הרוק האמריקאית ג'פרסון איירפליין, אשר יצא לאור ב-1 בפברואר 1967. האלבום היווה את הפריצה של הלהקה לתועדה, והגיע למקום השלישי במצעד בילבורד 200 האמריקאי (בסך הכל האלבום שהה במצעד 56 שבועות), ולמעמד של פלטינה על ידי איגוד תעשיית ההקלטות האמריקאי. האלבום קיבל ביקורות חיוביות רבות ונחשב בעיני מבקרים רבים כפורץ דרך בזרם של הרוק הפסיכדלי. האלבום דורג במקום ה-146 ברשימת 500 האלבומים הגדולים בכל הזמנים של מגזין הרולינג סטון, ובמקום 174 בספרו של קולין לרקין, "All Time Top 1000 Albums". לאחר יציאתו לאור של האלבום שניים משיריו, "Somebody to Love" ו-"White Rabbit", יצאו כסינגלים והצליחו להגיע במצעד בילבורד הוט 100 האמריקאי למקום החמישי והשמיני, בהתאמה. יתרה מזאת, לסינגל "Somebody to Love" הוענק מעמד של זהב ולסינגל "White Rabbit" מעמד של פלטינה על ידי איגוד תעשיית ההקלטות האמריקאי. מרטי באלין - שירה, גיטרה, עיצוב האלבום ג'ק קאסאדי - גיטרה בס, פאז-בס (גיטרה בס עם דיסטורשן) ספנסר דריידן - תופים, כלי הקשה פול קנטנר - שירה, גיטרה ג'ורמה קאוקונן - שירה, גיטרה גרייס סליק - שירה, פסנתר, אורגן חשמלי, חלילית מידע על האלבום Surrealistic Pillow באתר MusicBrainz מידע על האלבום Surrealistic Pillow באתר AllMusic האלבום Surrealistic Pillow באתר Discogs האלבום Surrealistic Pillow באתר ספוטיפיי האלבום Surrealistic Pillow באתר יוטיוב Jefferson Airplane, Billboard Gold & Platinum, RIAA (באנגלית) Surrealistic Pillow - Jefferson Airplane | Songs, Reviews, Credits | AllMusic (באנגלית אמריקאית), נבדק ב-2020-07-22 Rolling Stone, Rolling Stone, 500 Greatest Albums of All Time, Rolling Stone, ‏2012-05-31 (באנגלית) קולין לרקין, All Time Top 1000 Albums, 2000, ISBN 0-7535-0493-6
ישראל אוגלבו

ישראל אוגלבו (נולד ב-7 בינואר 1991) הוא ידוען, פרזנטור ושחקן ישראלי. זוכה העונה התשיעית של "האח הגדול". השתתף גם בעונת ה-VIP השלישית של "הישרדות" והגיע למקום השני. אוגלבו נולד וגדל בבני ברק למשפחה חרדית. יצא בשאלה, ניתק קשר עם משפחתו והתגורר ברחוב כשלוש שנים. עבד בעברו כמתדלק, כברמן וכחשפן. שירת בצה"ל כלוחם בחטיבת גולני. ב-2018 השתתף בעונה התשיעית של תוכנית המציאות "האח הגדול", וב-1 בספטמבר הוכרז כזוכה של העונה והוענק לו פרס על סך מיליון שקלים חדשים. עוד באותה השנה כיכב בקמפיין של חברת האופנה רנואר רשת חנויות אופנה. ב-2019 גילם עורך דין בתפקיד אורח בסדרת הטלוויזיה "בת אל הבתולה". באותה השנה כיכב בקמפיין של חברת התיירות אשת טורס. ב-2020 השתתף בתוכנית הריאליטי הישרדות VIP עונה 3, העפיל לגמר והגיע למקום השני. אוגלבו איים בתביעה נגד הפקת התוכנית לאחר שהתגלה כי הוא ניסה לקנות קול בגמר, והפקת התוכנית התייעצה עם בעלת הפורמט הבינלאומי והחליטה לפסול את אותו הקול. באותה השנה החל להצטלם לסדרת הטלוויזיה "מלכת היופי של ירושלים". בשנת 2021 גילם את תומר השוטר בסרט "אל תחכי לי". בשנת 2022 שיחק בתפקיד הראשי בסרט "כאילו אין מחר" של ניצן גלעדי, לצד דין מירושניקוב ומורן רוזנבלט. בשנת 2024 שיחק בסדרה "ספין" של HOT בתפקיד מנו. אוגלבו מתגורר בתל אביב. היה בזוגיות עם הכדורגלנית קארין סנדל. בתחילת 2023 חשף אוגלבו שבת זוגו היא מעצבת האופנה דפנה קירשנר. ב-19 בספטמבר 2024 אישר בתוכנית "אח לילה" בערוץ 13 שהם עדיין בזוגיות. מדיה וקבצים בנושא ישראל אוגלבו בוויקישיתוף ישראל אוגלבו, ברשת החברתית פייסבוק ישראל אוגלבו, ברשת החברתית אינסטגרם ישראל אוגלבו, במסד הנתונים הקולנועיים IMDb (באנגלית) אמיר צומר ואיתן שפיר‏, ישראל אוגלבו: "חגגתי ועשיתי סמים לפני הפרסום, היום זה הפוך", באתר וואלה, 30 בנובמבר 2018 ישראל אוגלבו: "שם פס על מה שאנשים אומרים. כולם יכולים להתפוצץ מצידי", באתר ynet, 3 ביולי 2020 איתי סגל, "אתה הולך לריאליטי כדי לקבל משהו, תיתן משהו בתמורה. הלכתי בשביל הכסף, ולכן לא היה אכפת לי שישחקו לי במוח", באתר "ידיעות אחרונות", 28 במאי 2021 ערן סויסה, ישראל בעלייה, באתר ישראל היום, 6 בספטמבר 2018 ערן סויסה, ישראל אוגלבו זכה ב"אח הגדול", באתר ישראל היום, 1 בספטמבר 2018 הכירו את ישראל אוגלבו | האח הגדול, באתר חדשות 13, 5 במאי 2018 מיקי לוין, ‏מורכב, מחוספס ולא מתחנף: ישראל אוגלבו הוא המנצח הראוי בתולדות "האח הגדול", באתר מעריב אונליין, 2 בספטמבר 2018 משה בנימין, זוכה האח הגדול ישראל אוגלבו יככב בקמפיין של רנואר, באתר אייס, 13 בספטמבר 2018 ישראל אוגלבו בהופעת בכורה כשחקן לצידה של משי קליישנטיין, באתר ‏מאקו‏, 26 בדצמבר 2018 הקמפיין החדש של ישראל אוגלבו, באתר וואלה, 19 בפברואר 2019 מיקי לוין, ‏מיליון שקלים: ישראל אוגלבו שלח מכתב תביעה להפקת "הישרדות", באתר מעריב אונליין, 1 באוקטובר 2020 ערן סויסה, מסתמן: הרשימה הסופית של "הישרדות VIP", באתר ישראל היום, 7 באוגוסט 2019 ערן סויסה, לאחר דרמה: אסי בוזגלו זכה בגמר "הישרדות", באתר ישראל היום, 13 בספטמבר 2020 לירון שרון, ‏‏אחת הנשים היפות בישראל עפה על ישראל אוגלבו, באתר ספורט1, 13 באוגוסט 2020 רן בוקר, התפקיד של ישראל אוגלבו אחרי "הישרדות", באתר ynet, 15 ביוני 2020 לירון שרון, ‏‏הקאמבק של עולם הכדורגל והבידור, באתר ספורט1, 29 בינואר 2020 יפעת הללי אברהם, "אני לא אבזבז אנרגיה על ילד עם ריח של גרביים שכותב עליי מהחדר שלו", באתר mako, ‏6 בפברואר 2023 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מרגוט לאנדר

מרגוט אלה פלורנץ לאנדר (בדנית: Margot Ella Florentz Lander;‏ 23 באוגוסט 1910 – 18 ביולי 1961) הייתה פרימה בלרינה בלהקת הבלט המלכותי הדני, הבלרינה הדנית החשובה ביותר במחצית הראשונה של המאה ה-20. לאנדר נולדה באוסלו לאלה פלורנץ, זמרת אופרה, ומרקס גרהארד, עיתונאי. היא החלה את לימודיה בבית הספר של הבלט המלכותי הדני בשנת 1917 והצטרפה ללהקה בשנת 1928. כעבור שנתיים נישאה להאראלד לאנדר, רקדן וכוריאוגרף, שהיה למנהל הבלט בבלט המלכותי הדני. מרגוט לאנדר הייתה לרקדנית ראשית ב-1933 ולפרימה בלרינה הראשונה של דנמרק ב-1942. היא רקדה תפקידים ראשיים בבלטים של האראלד לאנדר, ברפרטואר של אוגוסט בורנונביל וכן בקופליה ובאגם הברבורים, לפני שפרשה ב-1950. מרגוט לאנדר, באתר אוקספורד רפרנס מרגוט לאנדר, באתר "Find a Grave" (באנגלית)
פרס הפיצ'יצ'י

בכדורגל הספרדי, פרס הפיצ'יצ'י (בספרדית: Trofeo Pichichi) הוא פרס שמעניק מדי שנה עיתון הספורט הספרדי "מארקה" למלך השערים בליגה הספרדית הראשונה בכדורגל הלה ליגה. בהרחבה, המונח פיצ'יצ'י משמש לעיתים קרובות גם באופן כללי להתייחס למלך השערים בטורניר כדורגל. התואר נקרא על שמו של חלוץ העבר רפאל מורנו ארנסדי שכונה "פיצ'יצ'י" וכיכב במדי אתלטיק בילבאו בעשור השני והשלישי של המאה ה-20 לפני הקמת הליגה הספרדית ב-1929. הפרס מוענק מדי שנה החל מעונת 1952/53. (מלכי השערים שקדמו ליסודו של הפרס זכו בו למפרע), מאז עונת 2014/15 זוכה בתואר גם מלכת השערים של "הליגה איברדרולה" ליגת כדורגל הנשים הבכירה בספרד. הפיצ'יצ'י אינו מוכר רשמית על ידי הגוף המנהל של הליגה, ליגה דה פוטבול פרופסיונל (LFP). כיוון שהוא מבוסס על קריטריונים שקובע עיתון המארקה שעשוים להיות שונים מהקריטריונים של ה-LFP. השחקן שמחזיק בשיא הזכיות הוא ליונל מסי, עם שמונה כאלה. מסומן בכתב מודגש - שיאן השערים לעונה מלך השערים גביע זארה, מוענק על ידי המארקה למלך השערים הספרדי בלה ליגה פרס ריקרדו זאמורה, מוענק על ידי מארקה לשוער שספג הכי מעט בלה ליגה Spanish football top scorers, בוויקיפדיה האנגלית Premier League Golden Boot, בוויקיפדיה האנגלית List of Bundesliga top scorers, בוויקיפדיה האנגלית List of Ligue 1 top scorers, בוויקיפדיה האנגלית List of top international association football goal scorers by country, בוויקיפדיה האנגלית Feargal Brennan, Lionel Messi clinches an eighth Pichichi Trophy in 2020/21, Football Espana, ‏2021-05-23 (באנגלית) "Los discípulos de Pichichi" [Pichichi's disciples] (בספרדית). 9 באוקטובר 2015. נבדק ב-23 בספטמבר 2017. {{cite web}}: (עזרה) Sonia Bermúdez and Adriana Martín shared the women's Pichichi Trophy. Marca (in Spanish), 8 February 2016. Barca Blaugranes Staff, Messi makes more history with eighth Pichichi, Barca Blaugranes, ‏2021-05-23 (באנגלית)
מטצ'ירומיס

מטצ'ירומיס (שם מדעי: Metacheiromys) הוא סוג יונק נכחד דמוי-פנגולין, שהיה קרובו של האירוטמנדואה והאאומאניס, אך השתייך לקבוצה קדומה יותר - פלאנודונטה. הוא חי ביערות אמריקה הצפונית בתקופת האאוקן, והיה אחד מדמויי-הפנגולינים המעטים שחיו באמריקה הצפונית. המטצ'ירומיס נכחד בסוף האאוקן כתוצאה מהתייבשות היערות שבהם חי. הסוג מטצ'ירומיס הוא בין הנציגים הבולטים של הפלאנודונטה, קבוצת יונקים מהפליאוקן והאאוקן שקרובה לפנגולינאים. הסוג תואר לראשונה בשנת 1903 על ידי ג'ייקוב וורטמן, בהתבסס על שרידי מאובנים שנמצאו בוויומינג. על בסיס עצמות הידיים, וורטמן סבר בתחילה שמדובר ביונק מסדרת הפרימטים שקרוב לסוג איי-איי ממדגסקר; טעות זאת אף הונצחה בשמו של הסוג שמשמעותו "קרובו של האיי-איי". בהמשך, הוקמה עבורו משפחת נפרדת - מטצ'ירומיסים, שסווגה לקבוצת הדלשינאים. עם זאת, העדר מפרקים בחוליות ומציאת מאובנים של סוגים דומים גרמו לפליאונטולוגים לפקפק מאוחר יותר בסיווג זה. בסופו של דבר, המטצ'ירומיס וקרוביו שויכו לפלאנודונטה בתוך קבוצת הפריה שכוללת גם סדרות טורפים מודרניות ופרה-היסטוריות. לסוג מטצ'ירומיס הוצעו מספר מינים, שניים מתוכם נחשבים לתקפים: Metacheiromys marshi – המין הראשון שתואר. Metacheiromys dasypus – המין הגדול בסוג. המטצ'ירומיס היה יונק קטן למדי. גופו היה ארוך וגלילי בדומה לגוף הנמייה, עם רגליים קצרות ומוצקות שהיו מצוידות בטפרים מעוקלים וחזקים שדמו לטפרי העצלנאים. הגולגולת שלו הייתה ארוכה, צרה ומחודדת כשל הארמדיל או דוב הנמלים, עיניו היו קטנות יחסית ולשונו הייתה דקיקה וארוכה. אורך ראשו וגופו של המטצ'ירומיס הגיע ל-45 ס"מ, ומשקלו המשוער היה בסביבות 7 ק"ג. זנבו תואר כארוך מאוד, והתאפיין במספר רב של חוליות גדולות ומוארכות. אף על פי שמרבית השיניים שלו היו קטנות וחלשות, המטצ'ירומיס נבדל מהפנגולינים בכך שהיו לו ניבים גדולים וחזקים בדומה לניבי הטורפים. המורפולוגיה של הלסת והשיניים מלמדות על כך שהוא ניזון מחסרי חוליות קטנים במקום טרמיטים ונמלים, והשתמש בטפריו החזקים כדי לחפור באדמה. מדיה וקבצים בנושא מטצ'ירומיס בוויקישיתוף מטצ'ירומיס, באתר GBIF (באנגלית)
ליפשיץ

ליפשיץ (Lipschutz ,Lifszitz ,Lifshitz, Lipszyc ,Lifschitz) או שבעה עשר אופני איות אחרים, הוא שם משפחה יהודי אשכנזי. ייתכן שמקור השם בעיירה גלובצ'יצה (Głubczyce) שבדרום פולין (בגרמנית: Leobschütz). תפוצת היהודים הנושאים שם זה הייתה, לפני השואה, בעיקר בליטא, גליציה ומרכז פולין. משמעות השם ליפשיץ היא הבן של לוי, הבן של הלווים בתקופה המקראית.[דרוש מקור][מפני ש...] האם התכוונתם ל... אנשי מדע ואמנים אורי ליפשיץ – צייר ופסל ישראלי תמר ליפשיץ – (ציירת, אומנית) אסף ליפשיץ – פסל ישראלי אפרים ליפשיץ – צייר ישראלי אריה ליפשיץ – סופר, איש העלייה השלישית ברכי ליפשיץ – במאית תיאטרון ישראלית דבורה ליפשיץ – מומחית לשפות שמיות באתיופיה דוד ליפשיץ – תסריטאי ואיש טלוויזיה ישראלי ז'אק ליפשיץ – פסל יהודי ליטאי חוה ליפשיץ – כימאית ישראלית יבגני ליפשיץ (אנ') – פיזיקאי סובייטי ממוצא יהודי, ממחברי סדרת הספרים לנדאו-ליפשיץ משה ליפשיץ – משור ומחזאי עברי-יידי נחמה ליפשיץ – זמרת יהודית שהתפרסמה כמסורבת עליה בברית המועצות סולומון ליפשיץ – מתמטיקאי יהודי אמריקאי עודד ליפשיץ (מחזאי) – מחזאי ובמאי עודד ליפשיץ (פרופסור) – ארכאולוג והיסטוריון רודולף ליפשיץ (Lipschitz) – מתמטיקאי גרמני תנאי ליפשיץ – מאפיין לחלקוּת של פונקציה שרון ליפשיץ – זמרת ויוצרת ישראלית רבנים אליעזר מאיר ליפשיץ – מרבני הציונות הדתית, מחנך, וחוקר יהדות אריה לייב ליפשיץ – רבה של וישניצה, מחבר הספר "אריה דבי עילאי" ברוך יצחק ליפשיץ – רב ופרשן משנה בגרמניה דוד ליפשיץ – רבה האחרון של סובאלק, מראשי אגודת הרבנים בארצות הברית וראש ישיבת רבנו יצחק אלחנן זאב חיים ליפשיץ – רב ותלמיד חכם ירושלמי, בעל שיטה פסיכולוגית-יהודית ייחודית חיים ליפשיץ – חוקר משנת הראי"ה קוק יחזקאל שרגא ליפשיץ הלברשטאם – האדמו"ר השלישי מסטרופקוב יחיאל מאיר ליפשיץ – רב, ממנהיגי החסידות בפולין ישכר דוב ליפשיץ – האדמו"ר מאונגוואר ישראל ליפשיץ – רב, מחכמי יהדות אשכנז, מחבר הספר "תפארת ישראל" ישראל ליפשיץ (קליווא) – רב, מסדר הגט מקליווא, סבו של בעל ה"תפארת ישראל" שבתי ליפשיץ – רב באירשבה ומחבר ספר "סגולות ישראל" שלום דב ליפשיץ – רב, ויושב-ראש ארגון "יד לאחים" שלמה זלמן ליפשיץ – רבה של ורשה, מחבר הספר "חמדת שלמה" חזקי ליפשיץ – רב ושליח חב"ד בקטמנדו, בירת נפאל אישים אחרים אברהם ליפשיץ (פירושונים) – מספר אישים בשם זה איתן ליפשיץ – עיתונאי ישראלי בוריס סוברין (ליפשיץ) – פוליטיקאי יהודי צרפתי, ממייסדי המפלגה הקומוניסטית של צרפת ברכיהו ליפשיץ – פרופסור ישראלי למשפטים זלמן ליף (ליפשיץ) – מהנדס ומומחה קרקעות ישראלי יהושע מרדכי ליפשיץ – מילונאי, בלשן וסופר יהודי יליד רוסיה, אבי היידישיזם יוחאי ליפשיץ – שחיין ישראלי יעקב ליפשיץ – מספר אישים בשם זה דניאל (דאנה) ליפשיץ הכהן – ממייסדי פתח תקווה דניאל ליפשיץ (כדורגלן) – כדורגלן ישראלי ליאור ליפשיץ – כדורסלן ישראלי עדנה ליפשיץ – לשונאית ישראלית עודד ליפשיץ (עיתונאי) – עיתונאי ישראלי, נחטף לרצועת עזה במהלך מלחמת חרבות ברזל שחר ליפשיץ – פרופסור ישראלי למשפטים שילה ליפשיץ – רואה חשבון ודוקטור לחשבונאות ישראלי שונות מכללה דתית למורים ע"ש רא"מ ליפשיץ מכללה דתית להכשרת מורים ליבשיץ שמואל ליפשוץ
מגדל השמיים היגאשיאמה

מגדל השמיים היגאשיאמה (ביפנית: 東山スカイタワー, השם הרשמי הוא מגדל התצפית של פארק היגאשיאמה) הוא מגדל תצפית הממוקם בגן החיות היגאשיאמה והגנים הבוטניים, ברובע צ'יקוסה, נגויה בירת מחוז אאיצ'י, חבל צ'ובו, באי הונשו, יפן. המגדל, שבנייתו הסתיימה ביולי 1989, לציון 100 שנה לארגון העירוני של נגויה, מתוכנן בסגנון אדריכלות מודרנית. המגדל מתנשא לגובה של 134 מטר. עם זאת, מכיוון שהמגדל ממוקם על גבעה שגובהה 80 מטרים, הגובה הכולל של המגדל מעל פני הים הוא 214 מטר. המגדל בנוי מבטון מזוין וקונסטרוקציית פלדה עם מעטפת קירות מסך, ומעוצב כמו "עיפרון" החצוי לשני חלקים זהים לכל גובהו ובראשו פירמידה. המגדל משמש כמגדל תקשורת (תחנת ממסר אלחוטית עם אנטנות פרבוליות), סיפון תצפית פנורמית בגובה 96 ו-100 מטר ומסעדה הממוקמת בגובה 110 מטר. בנוסף משמש המגדל למצלמות בעלות רגישות גבוהה, המותקנות על סיפוני האנטנות בצפון ובדרום. הן משמשות את מרכז הפיקוד למניעת אסונות, שמפקח על העיר כולה במשך 24 שעות. במגדל מותקן גם מכשיר בקרה סייסמי במרכז חדר התצפית בקומה הרביעית, כדי לצמצם את ההתנודדות בסיפוני התצפית ובמסעדת סקיי. מבט מלמטה מבט על המרפסת וצלחות התקשורת של הסיפונים במגדל תאורה בפירמידה של המגדל קומת התצפית במגדל מרפסת התצפית במגדל המגדל מואר בלילה הכניסה למגדל מראה כללי של המגדל מפארק הייווה מדיה וקבצים בנושא מגדל השמיים היגאשיאמה בוויקישיתוף אתר האינטרנט הרשמי של מגדל השמיים היגאשיאמה (ביפנית) אתר האינטרנט הרשמי של מגדל השמיים היגאשיאמה (באנגלית) מגדל השמיים היגאשיאמה, ברשת החברתית פייסבוק מגדל השמיים היגאשיאמה, ברשת החברתית אקס (טוויטר) מגדל השמיים היגאשיאמה, ברשת החברתית אינסטגרם מגדל השמיים היגאשיאמה, הבלוג הרשמי אתר המגדל, באתר SkyscraperPage אתר המגדל, באתר skytoweren.sblo.jp אתר המגדל, באתר All-Japan Tower Association
צבי ארדן

צבי ארדן הוא קצין בצה"ל בדרגת אלוף-משנה, אשר כיהן כמפקד עוצבת כידון. ארדן התגייס לצה"ל לחיל התותחנים. כיהן כמפקד גדוד האימון המתקדם במחנה שבטה, מפקד גדוד 55, סגן מפקד מחנה שבטה. באפריל 2019 הועלה לדרגת אלוף-משנה ומונה למפקד עוצבת כידון. ב-22 בנובמבר 2021 הוחלט על מינויו לראש צוות לביקורת כוננות מבצעית במבקר מערכת הביטחון. ארדן נשוי ואב לשלושה. טקס חילופי מפקד עוצבת הכידון, באתר צה"ל ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
Sola (שיר של דנה פאולה)

Sola (באנגלית: Alone, ובעברית: לבד\ה) הוא סינגל שהוקלט על ידי הזמרת-יוצרת הלטינית דנה פאולה. השיר יצא לאור ב-29 במאי 2020, על ידי חברת התקליטים יוניברסל מיוזיק מקסיקו, כסינגל מתוך אלבום האולפן השישי שלה, K.O.. ב-1 במאי 2020, הוציאה פאולה את הסינגל הראשון מתוך אלבום האולפן השישי שלה "Contigo", תוך שהסינגל הזה יצא כסינגל השני מתוכו. את השיר כתבה פאולה ביחד עם סאק, אלה אלברטי, דני בלאו ומקגרגור ליאו והוא הופק על ידי מקגרגור ליאו. בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.7 מיליון השמעות. האודיו הרשמי של השיר הועלה לערוץ היוטיוב של דנה פאולה ב-29 במאי 2020, ביום צאתו כסינגל. האודיו זכה להצלחה מתונה וצבר למעלה מ-420 אלף צפיות. קליפ המילים של השיר פורסם כמה ימים לאחר מכן, תוך שזכה להצלחה רבה כאשר צבר למעלה מ-3.8 מיליון צפיות. הווידאו קליפ הרשמי של השיר פורסם ב-29 במאי 2020, תוך שצבר למעלה מ-15 מיליון צפיות. סרטון השיר "Sola" באתר יוטיוב סאק, אלה אלברטי, דני בלאו, דנה פאולה, מקגרגור ליאו Sola, נבדק ב-2020-07-22 Danna Paola – Contigo (באנגלית), נבדק ב-2020-07-22 Sola - Audio Danna Paola - Sola (Lyric Video) Danna Paola - Sola
Taken for Granted

Taken for Granted (בעברית: נלקחת כמובן מאליו) הוא סינגל שהוקלט על ידי הזמרת-יוצרת האוסטרלית סיה, מתוך אלבום האולפן השני שלה, Healing Is Difficult. השיר יצא לאור ב-19 במאי 2000, כסינגל הראשון והפותח מתוך האלבום על ידי חברת התקליטים לונג לוסט ברדר. השיר הגיע למקום הראשון במצעד שירי ה-R&B. השיר נכתב על ידי סיה והופק על ידי נייג'ל קורסבי, שהיה שותף לכתיבת השיר "Blow It All Away", שנכלל באלבום Healing Is Difficult, גם כן. גרסת ה-12" של הסינגל, שהופצה על גבי תקליטור כללה בתוכה את גרסת הרדיו שלו ושתי גרסאות נוספות. בשונה משאר העולם, השיר יצא כסינגל בבריטניה ב-22 במאי 2000. הצלחתו של השיר התבטאה בעיקר במצעדים של חברת המצעדים הרשמית. במצעד הסינגלים הבריטי הצליח השיר להגיע למקום העשירי, תוך שבמצעד שירי האינדי הצליח להגיע למקום השלישי. במצעד שירי ה-R&B של המדינה, הצליח לכבוש את פסגת המצעד והיה לאחד מהשירים המצליחים ביותר בו באותה השנה. בשנת 2002, שנתיים מצאתו המקורית דורג השיר במקום ה-100 במצעד המוזיקה האוסטרלי. מידע על היצירה "Taken for Granted" באתר מיוזיק בריינז מידע על הסינגל "Taken for Granted" באתר מיוזיק בריינז מידע על היצירה "Taken for Granted" באתר Discogs S.i.A* - Taken For Granted, Discogs (באנגלית) Official Hip Hop and R&B Singles Chart Top 40 | Official Charts Company, www.officialcharts.com (באנגלית) Release group “Healing Is Difficult” by Sia - MusicBrainz, musicbrainz.org Healing Is Difficult - Sia | Songs, Reviews, Credits | AllMusic (באנגלית אמריקאית), נבדק ב-2020-07-22 Taken for Granted CD SINGLE Taken For Granted, 2000-05-22, נבדק ב-2020-07-22 Official Singles Chart Top 100 | Official Charts Company, www.officialcharts.com (באנגלית) Official Independent Singles Chart Top 50 | Official Charts Company, www.officialcharts.com (באנגלית) Trove - Archived webpage, Trove (באנגלית)
Qué Mal Te Fue

"Qué Mal Te Fue" (בעברית: "כמה רע זה היה בשבילך") הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad. הרמיקס של השיר יצא לאור ב-9 באוקטובר 2020, על ידי חברות התקליטים סוני מיוזיק לטין ופינה רקורדס, כסינגל המוביל מתוך האלבום. השיר הגיע למקום ה-23 במצעד השירים הלטיניים והתשיעי במצעד האיירפליי הלטיני. השיר נכתב על ידי סי פי פולנקו, נאטי נטשה, דימלו פלו, דדי יאנקי, ג'סטין קווילס ורפאל פינה והופק על ידי דימלו פלו גם כן. בשיר מדברת נטשה על מערכת יחסים הרוסה, בה היו מקרים רבים של עזיבה ופרידה. כמו כן, היא מדברת על כך שהיו פעמים בהן הגבר שהיה עמה איתה חזר כי הבין מה הפסיד. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות. הווידאו קליפ הרשמי של השיר פורסם ביוטיוב ב-1 ביוני 2020. הקליפ של השיר צולם בצורה אנכית, כך שניתן לראות כי הוא צולם מטלפון סלולרי. לאורכו של הקליפ, ניתן לראות את נטשה כשהיא רוקדת לצלילי השיר, תוך שהיא לובשת בגד ים ורוקדת בשלל מקומות שונים. נכון לספטמבר 2021, מונה הצפיות של הקליפ עומד על למעלה מ-125 מיליון צפיות. סרטון השיר "Qué Mal Te Fue" באתר יוטיוב סי פי פולנקו, נאטי נטשה, דימלו פלו, דדי יאנקי, ג'סטין קווילס, רפאל פינה Naughty Nat by Natti Natasha, Genius (באנגלית) Natti Natasha – Qué Mal Te Fue (באנגלית), נבדק ב-2020-07-22 Que Mal Te Fue (Remix) - Single by Natti Natasha, Justin Quiles & Miky Woodz (באנגלית אמריקאית), נבדק ב-2021-09-11 Natti Natasha, Billboard Que Mal Te Fue, נבדק ב-2020-07-22 Natti Natasha - Que Mal Te Fue [Official Video] https://twitter.com/nattichart/status/1309871639237193729, Twitter